58 J. J. P R I N S 



use magis magisque gregis exemplum imitandum praebeat." Hoc igitur, 

 quod nobis animo fingimus, quod mente veluti intuemur, ad quod pro 

 viribus enitimur, quod summis eiferre laudibus omuibusque imitandum 

 proponere, voce vero ac verbis baud satis depingere valemus; hoc inquam 

 perfecti Sacrorum antistitis exemplar, aut ego fallor, Auditores ! aut nulla 

 alia, quam hac nostra Academica institutione, prudenter adhibita, potest 

 re factoque in vitam transferri. 



Superest, ut, in auspicando munere Academico, officii, qua teneor, 

 religione me solvam. 



Ad Vos igitur primo loco me converto, Academiae Lugduno-Batavae 

 Curatores! Viri nobilissimi, amplissimi! quibus id debeo, quod in editum 

 hunc locum, quamvis trepidans, adscenderim. Vobis enim auctoribus et 

 suasoribus factum est, ut Regis nostri augustissimi decreto, una cum 

 praestantissimo KUENENO, Theologiae professor renuntiatus sim in hac 

 Academia ordinarius. Pro quo eximio in me collate beneficio bonaque, 

 quam de me meisque studiis concepistis, opinione debitas Vobis grates 

 persolvere hodie in animo est. Eas accipitote, Viri amplissimi! meque 

 Vestrum habetote observantissimum ! Nee putetis, quaeso, me in publica 

 hac animi grati testificatione subsistere velle, ac si verbis sategissem. Imo 

 vero nihil mihi magis curae cordique est, quam re et factis diligentiam 

 rneam atque industriam in omnibus singulisque gravissimi, quod in me 

 incumbit, officii partibus rite peragendis Vobis ita probare, ut vestri Vos 

 voti nunquam poeniteat. Igitur si quid valeam , quod sentio , quam sit 

 exiguum, id totum et Academiae, cui praeestis, consecrabo et studiosae 

 iuventuti, cuius commoda curare pergitis. Vos autem, qua estis huma- 

 nitate, Vestro me honorifico favore prosequamini Vestraque auctoritate et 

 consiliis prudentissimis depressum erigatis, vacillantem confirmetis, bona 

 appetentem ad quaevis meliora et optima perpetuo excitetis ! Quod reliquum 

 est, pro salute Vestra vota nuncupo sincera. Servet Vos benignissimum 

 Dei nurnen ita diu incolumes , ut et patriae , quae omnes omnium caritates 

 complectitur , et inclytae civitati Lei den si et, quam sibi virtutis prae- 



